ઉત્તરાખંડના પૂર્વ મુખ્યમંત્રી રમેશ નિશંકે ‘કણાદ મૂનિએ પહેલો પરમાણુ વિસ્ફોટ કર્યો' હોવાનું નિવેદન એ શ્રેણીનું નવું સોપાન હતું. જ્યારે રાજસ્થાનના શિક્ષણ અને પંચાયતી રાજ મંત્રી વાસુદેવ દેવનાનીએ ૨૪ ડગલાની ફલાંગ મારતાં કહ્યું હતું કે ‘ગાય એકમાત્ર એવો જીવ છે કે જે ઓક્સિજન લઈને ઓક્સિજન જ બહાર ફેંકે છે. તેની નજીક જવાથી શરદી અને તાવ જેવા રોગોનું નિવારણ થાય છે.' દેવાનાની પાછા આટલેથી અટક્યા નહીં, તેમણે એવો દાવો પણ કરી નાખ્યો કે ‘ન્યૂટને ગુરુત્વાકર્ષણના નિયમો નથી શોધ્યા.' કોંગ્રેસમાંથી ભાજપમાં આવેલા આસામના હેમંતા બિશ્વા શર્માએ ભાજપ પ્રત્યેની પોતાની નિષ્ઠાને વધુ ગાઢ બનાવવાના પ્રયાસમાં એવું કહ્યું હતું કે ‘કેન્સર જેવા જીવલેણ રોગોથી લોકો એટલા માટે પીડાય છે કેમકે ગયા જન્મોમાં તેમણે ખરાબ કર્મો કર્યા હોય.' ત્રિપુરાના બિપ્લબ દેવ તો બધાથી આગળ નીકળી ગયા છે. મહાભારત કાળમાં ઇન્ટરનેટ અને વાઇ-ફાઇનું બ્રાન્ડિંગ તેમને ફાળે જાય છે.